SUID-AFRIKAANSE RADIOLIGA NUUS VIR SONDAG 11 NOVEMBER 
2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur ZSGJPL. `n Potgooi is ook beskikbaar op die Liga se web 
tuiste. 'n Oudio opname sowel as 'n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


In die nuus vandag; 

VANDAG, 11 NOVEMBER IS HERINNERINGS DAG 
SUKSESVOLLE BHF OSOS TUSSEN ZS1, 4S3 EN 4DT7 
en 


BESPREEK NOU VIR DIE VOLGENDE AMSATSA/SARL WERK- 
SWINKEL OP 24 NOVEMBER 


Bly ingeskakel vir meer inligting oor hierdie en ander interessante nuusitems. 
VANDAG, 11 NOVEMBER IS HERINNERINGS DAG 


Omstreeks (05:00 op Maandag 11 November 1918, 100 jaar gelede, is die wapen- 
stilstand onderteken in `n spoorwegwa van Marshall Foch se spesiale trein, geleë 
in die bos by Rethondes in Frankryk aan die Westerlike Front. Om 11:00 op 
hierdie Maandag, 11 November 1918, het die gebrul van wapens opgehou, vrede 
en stilte het uiteindelik oor die Westelike Front neergedaal en die Eerste Wêrel- 
doorlog geëindig. Daar word beraam dat naby aan 9,5 miljoen soldate, matrose 
en vlieëniers van alle kante in die Groot Oorlog gesterf het. 


Om 10:45 SAT op Sondag 11 November 2018, sal Amateur Radio Today `n 
Herinnering Dag-boodskap deur Ds Jan Kramer, ZS6JRK uitsaai. As `n teken 
van respek en ter herinnering aan diegene wat hul lewens in diens van hul land 
verloor het, word jy versoek om radio stilte te handhaaf vanaf 10:45 tot 11:00 
SAT. 


SUKSESVOLLE BHF @SOS TUSSEN ZS1, 453 EN 4DT7 


Kobus van der Merwe, ZS3JPY het berig dat tussen 19:45 en 21:45 UTC op 
Woensdag 7 November 2018 kontak bewerkstellig is op 2 meter tussen St Helena- 
eiland en die Weskus van die Noord-Kaap. `n Afstand van ongeveer 2 740 km. 


Die @OSO was op 145,500 MHz FM met behulp van vertikaal gepolariseerde 
antennas tussen Garry Mercury, ZD7GWM en Kobus (ZS3JPY) en Michelle 
(ZS3TO) van der Merwe in Kleinzee asook Cobus van Baalen, ZS3CVB in Port 


Nolloth. Hulle het `n @SO op 70 cm probeer, maar die seine het nie voorsiening 
gemaak vir `n suksesvolle @OSO nie. Hulle sou weer op 8 November probeer. 


Charles le Roux, ZS1CF in Langebaan het berig dat hy vanaf 19:30 SAT geluister 
het na Cobus, ZS3CVB in Port Nolloth en Koos, ZS3JPY in Kleinzee wat na 
Gary ZD7GWM op 145,500 FM roep. Charles het tot 21:50 geluister en besluit 
om te gaan slaap. Om 22:00 het hy `n onbeantwoorde oproep van ZS3JPY 
ontvang en besluit om weer die radios aan te skakel. Omstreeks 22:10 het hy 
ZD7GWM begin hoor en toe sy roepsein gegee. Gary het teruggekom en aan 
Charles 'n 54 verslag gegee, Charles het hom 'n 41 verslag gegee. Die @SO het 
oor 'n afstand van ongeveer 3 049 km plaasgevind. 


Luister na AR Today vir `n volledige verslag oor die BHF-aktiwiteit langs die 
Weskus. Baie geluk aan almal wat betrokke was. 


BALLON LANSERING OP 17 NOVEMBER 


BinarySpace sal op Saterdag 17 November weer `n Hoë Hoogte Ballon vanaf die 
Noordwes-Universiteit se Vaaldriehoekkampus lanseer. Die loonvrag sal bestaan 
uit `n SSTV kamera (gebou deur Ton van den Bon, ZR6TG) wat elke 5 minute 
lewendige beelde op 144.500 MHz sal uitsaai. Die loonvrag bevat ook 'n herhaler 
(gebou deur Frik Wolff, ZS6FZ) met `n 7Ocm -opskakel en `n 2 m-afskakel (die 
presiese frekwensies wat op die BinarySpace Facebook-bladsy nader aan die 
lansering bevestig word). APRS, met die roepsein ZR6TG op 144,800 MHz, sal 
gebruik word om die ballon te volg. Die finale lansering is afhanklik van Lug 
verkeerbeheer se toestemming op die dag. Alle sein verslae sal waardeer word. 


KD2JTX VERKIES AS ITU TELEKOMMUNIKASIE ONTWIKKELINGS 
BURO DIREKTEUR 


Doreen Bogdan-Martin, KD2JTX, `n lid van die ARRL, is verkies as Direkteur 
van die Telekommunikasie-ontwikkelings buro (BDT). Haar verkiesing, op die 
eerste stemmery in `n drie rigting stem, het op 1 November by die ITU se 2018 
Gevolmagtigde-konferensie in Dubai gebeur. Doreen word die eerste vrou op 
die TTU-uitvoerende span. 


Doreen het meer as 20 jaar ondervinding by die TTU. Gedurende die afgelope 
dekade het sy die hoof van die TTU Sekretariaat kantoor vir Strategiese Beplan- 
ning asook die Lidmaatskap Departement vir die Sekretaris-Generaal. Haar 
verantwoordelikhede sluit in die ontwikkeling van die ITU se strategiese en 
operasionele planne in die konteks van IK'T-tendense en die globale inligting 
ekonomie, wat die ITU verteenwoordig in samewerking met ander liggame en 
die beheer en bestuur van alle TTU globale konferensies. 


Jy luister aan nuus uitsending van die Suid-Afrikaanse Radioliga 


BESPREEK NOU VIR DIE VOLGENDE AMSATSA/SARL WERK- 
SWINKEL OP 24 NOVEMBER 


SARL en AMSAT SA werk saam en bied `n werkswinkel aan oor die monitering 
van die RF-geraasvloer en die impak daarvan op Amateur Radio. Daar sal 


ook `n groot fokus op weerlig beskerming wees. Paul van As van Surgetek sal 
twee hoofvakke dek: Die mites oor weerlig en Praktiese aspekte van hoe om jou 
toerusting te beskerm. Surgetek spesialiseer in alle aspekte van aarding, weerlig 
en oorspanning. Gedurende hierdie tyd het die maatskappy 'n belangrike rol 
gespeel in die opstel van relevante SABS aarding- en weerlig kodes soos 03A, 03 
en 0199. Vandag is die kodes 03A en 03 vervang met SANS 0313, wat die hele 
IEC-reeks dokumente bevat. 


Ander items op die agenda sluit in: Die bekendstelling van twee outomatiese 
stasies, ontwerp oorsig van `n Raspberry Pi-outomatiese stasie, die fout nas- 
porings tydens die opstel van 'n RF-geraasvloer-moniterings stasie met Anton 
Janovsky en Brian Jacobs, hersiening van gestoorde data, tendense en analise, 
Draadloos Krag Oordrag en die opstel van 'n lys van RF vriendelike toestelle 
(energie besparende lampe, LED's, ens.), die teenoorgestelde van `n lys produkte 
wat nie te koop is nie en hoe om so 'n eenvoudige toets te maak om die geraas 
omgewing rondom jou huis na te gaan. 


Die gedetailleerde program en registrasievorm is beskikbaar op www.amsatsa.org. 


Bespreek nou. Die koste is R50 vir SARL en AMSAT SA lede en R150 vir 
nie-lede. 


DIE TINUS LANGE 7066 TEGNIESE UITNEMENDHEIDSTOEKENNING 


Na die publikasie van die artikel oor die Tinus Lange-toekenning in SARLNuus 
verlede Sondag, is die eerste inskrywing gedurende die week ontvang. 


Die toekenning word jaarliks aan die Liga-lid toegeken wat `n tegniese projek 
in enige van die volgende kategorieë voorlê; a) die ontwerp en / of konstruksie 
van projekte soos `n voorversterker, SWR brug, outomatiese ID, praktiese an- 
tenna idees, mas, draagbare toerusting, kragbronne, ens.; of b) enige sagteware 
vir gebruik in amateur radio. Die toekenning is 'n geraamde sertifikaat en `n 
kontantprys van R1 000. 


DIE SASOLBURG ARK AJV 


Die Sasolburg Amateurradioklub het sy algemene jaarvergadering gehou op Sa- 
terdag 27 Oktober in Vaalpark. Die nuwe komitee wat by die vergadering verkies 
is, is Voorsitter: Riaan Greef, ZS4PR Ondervoorsitter: Frik Wolf, ZS6E7Z 
Tesourier: Derick Vorster ZS6DK Sekretaris: Henk Kruger, ZSANT en koëpteer 
Ronnél Kruger, ZRORNL. 


Die lede van die tegniese komitee is Ockerd Taljaard, ZS4LZ, Frik Wolf, ZS6FZ, 
Tom van den Bon, ZR6TG en Jaco le Roux, ZS6PX. Die lede van die Jeug span 
is Henk Kruger, ZSANT, Chané Greeff, ZS4CG, en Jaco Delport, ZS6KJ. Erich 
Jannasch, ZS4VW koërdineer die sosiale aktiwiteite vir die klub. Riaan het 
die uitgaande komitee bedank vir hul diens aan die klub. Hy sien uit na die 
volgende jaar en glo die nuwe komitee sal die klub na nuwe hoogtes neem. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar geen sonvlekke sigbaar nie. Diegene wat hulle eie frekwen- 
sievoorspellings wil doen, kan `n verwagte effektiewe sonvlektelling van een vir 
die week gebruik. Amateurs kan veral met sonsopkoms en sonsondergang moont- 
like goeie openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 


Vandag - 10:45 tot 11:00 Herinnering Dag boodskap op AR Vandag - 100 jaar 
sedert die einde van die Eerste Wêreld Oorlog. Onthou asseblief om die ra- 
dio stilte tydens die diens te handhaaf. 17 November - Ballon lansering op 
die Vaaldriehoekkampus. 19 November - die sluitingsdatum vir PEARS HF 
logstate en die BHF/UHF wedstryd logstate. 22 November - die sluitingsdatum 
vir die Desember Radio 7ZS. 23 November - Die Kaapstad ARS-einde van die 
jaar funksie by die klubhuis. 24 November - die SARL Newbie Naelloop, die 
Wesrand ARK snuffelmark en die SARL/AMSAT SA-werkswinkel. 24 en 25 
November - die CO WW DX Gelykgolf kompetisie. 1 Desember - die begin van 
die YOTA Desember-aktiwiteit. 8 en 9 Desember - die ARRL 10 meter kom- 
petisie. 15 Desember - Voorstel vir referate en aanbiedings vir die Februarie 
2019 BHF/UHF Werkswinkel na vhfnews@sarl.org.za. 


Om die bulletin mee af te sluit, `n opsomming van ons hoof berig: 
VANDAG, 11 NOVEMBER IS HERINNERINGS DAG 


Om 10:45 SAT op Sondag 11 November 2018, sal Amateur Radio Today `n 
Herinnering Dag-boodskap deur Ds Jan Kramer, ZS6JRK uitsaai. As `n teken 
van respek en ter herinnering aan diegene wat hul lewens in diens van hul land 
verloor het, word jy versoek om radio stilte te handhaaf vanaf 10:45 tot 11:00 
SAT. Ons sal hulle onthou! 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. Jy het geluister na `n nuusuitsending van die Suid-Afrikaanse Radi- 
oliga, saamgestel deur Dennis Green, ZS4BS, geredigeer deur Johan de Bruyn, 


ZS6JHB en gelees deUF ....u. ui ie see ve see wee oa BR eRR BE Ba Ge Ge Gee see bee 
Die Afrikaanse Nuusspan groet nou en wens u 'n mooi week toe. Totsiens. 


/EX 


